

Kome je sve pripadao prsten?

Navedi simboliku prstena kao predmeta i potkrijepi primjerima?

Što je ideja Tadijanovićeve pjesme?

Odredi vrstu stiha?

Koji je pjesnik uveo slobodni stih u hrvatsku književnost, kada i u kojoj zbirci, a koji u svjetsku?

Što znači karneol?

Napiši nekoliko primjera dragog kamenja i koje su boje.

Tko je Javor? Poveži svoj odgovor s pjesmom na NL.

Koje emocije prevladavaju u pjesmi?

Što je moguće asocirati uz posvojne pridjeve u pjesmi?

Kako završava pjesma?

[**Dragutin Tadijanović**](http://cuspajz.com/tekstovi-pjesama/izvodjac/dragutin-tadijanovic.html)**: Kada tišina spava, zlato moje**

|  |  |
| --- | --- |
|  |  |

Zar si morala, mala željeznice,  
Jutros da mi odvezeš moga Javora?  
Tko će slušati sa mnom odbijanje crkvenog sata  
I tko će sa mnom stajati u mraku ispod jabuke?  
  
Oči sam zaklopio: zrikavac srca šuti.  
Utihnulo škripanje lijesa; nebo na livadi leži.  
Na tuđem se groblju sagibam,  
Tuđu travu nogama gazim, osamljen.  
  
Ruke moje, zapalite mi ponovo petrolejku:  
Gledam Njenu praznu postelju.  
Koraci bi moji žurno pobjegli od kuće.  
  
A sada, zlato moje, - tišina oko mene spava.  
Zar si morala, crna željeznice,  
Jutros da mi odvezeš moga Javora?

Navedi barem dvije pjesme u kojoj pjesnik žaluje za svojom mrtvom ljubavi.

Koje Tadijanovićeve pjesme poznaješ iz osnovne škole?

Izreci svoje mišljenje o pjesmi .

1933. – 19. travnja, putujući vlakom iz Broda u Zagreb, upoznao se s Jelom Ljevaković, studenticom povijesti umjetnosti – od 4. rujna 1939. njegovom suprugom – ponudila mu je naranču.

Navedi barem četiri žene koje su inspirirale književne stvaraoce i objasni o kome je riječ.

[**Dragutin Tadijanović**](http://cuspajz.com/tekstovi-pjesama/izvodjac/dragutin-tadijanovic.html)**: Sam**

|  |  |
| --- | --- |
|  |  |

Sjedim sam u dolini, na travi. Tužan.  
  
Znam  
Da se ti na ravni zabavljaš... s njim.  
Od radosti, smješkaš se neprekidno.  
  
Volim te!  
Zar da se uspnem na ravan?  
Tebe bih vidio.  
  
Ti?  
Okrenula bi svoju zlatnu glavicu  
Od mojih pogleda.  
  
Sjedim sam u dolini, na travi. Tužan.

Prokomentiraj pjesmu. Poveži s pet književnih tekstova u kojima je izrazito naglašen osjećaj samoće.